[Resep] Witbone-doopsous - Maroela Media
Bone is 'n veelsydige bestanddeel en hoewel baie mense nie daarvan hou nie, is daar wonderlike maniere om dit deel te maak van etes. Hierdie bone-doopsous is 'n geurige en maklike idee om bone interessant voor te sit. Selfs mense wat nie van bone hou nie, geniet hierdie doopsous, soms sonder dat hulle besef dis inderdaad met geblikte bone gemaak. Die kombinasie van bone, paprika, suurlemoensap en vars kruie is perfek met die meer neutrale smaak van die bone. Die geroosterde sonneblomsade gee dit 'n heerlike neuterige geur. Bone is van nature hoog in vesel en laag in sout en dus perfek as deel van 'n gesonde manier van eet, skryf Heleen Meyer.
2 x 410 g blikke wit- of botterbone, gedreineer, maar behou die vloeistof
100 ml sonneblomsaad, gerooster
Plaas al die bestanddele, met 50 ml van die behoue vloeistof van die bone, in 'n diep mengbak of groot mengbeker.
Meng met 'n stokmenger tot 'n growwe tekstuur. Geur na smaak en voeg meer vloeistof of olie na smaak by.
Sit voor as doopsous met byna enigiets. Dis heerlik met groenterepies of smeer op 'n pita, toevoupakkie (wrap) of broodjie. Dit is selfs lekker op vleis of 'n gebakte aartappel of patat.
Om jou eie sonneblomsaad te rooster, plaas sade in 'n braaipan sonder enige olie. Rooster 3-5 minute oor matige hitte of tot goudbruin.